**БАСТАУЫШ СЫНЫПТА АҚПАРАТТЫҚ- КОММУНИКАТИВТІК ТЕХНОЛОГИЯЛАРДЫ ПАЙДАЛАНУДЫҢ ТИІМДІЛІГІ**

«Бала оқытуды жақсы білейін деген адам әуелі балаға үйрететін нәрселерін өзі жақсы білуі керек»

Ахмет Байтұрсынов

Ұлы ағартушы Байтұрсынов айтқандай бастауыш сынып оқушыларына білімнің қыр-сырын жетік таныту, қабілеттерін шыңдау, кез-келген ортада өзін еркін ұстауға, Қазақстан Республикасының азаматы деген атқа лайық болатындай етіп тәрбиелеу - біздің міндетіміз болмақ. Осы орайда оқушылардың білім деңгейін арттыру - маңызды іс. Бұл мәселе көптеген жылдар бойы қарастырылып келе жатыр.

Сондықтан, бастауыш сыныпта пәндердің қиындығына, күрделілігіне қарамастан, болашақ ұрпақты осы пәндерге қызықтыру, білім деңгейін көтеру біз үшін орасан зор жауапкершілікті қажет ететін оқыту әдісі болуы тиіс. Қазіргі заманымызда оқушының білім деңгейін көтеру мәселесі ең басты мәселелердің бірі болып отыр. Оқушының білім деңгейін көтерудегі басты тұлға- ұстаз екені бәрімізге белгілі.

Оқытудың жаңа ақпараттық- коммуникациялық технологияларын меңгеру – қазіргі заман талабы. ХХІ ғасыр – ақпараттық технология ғасыры. Қазіргі қоғамдағы білім жүйесін жетілдіруде ақпараттық – коммуникациялық технологиялардың маңызы ерекше. Білім жүйесін ақпараттандыру және пәндерді ғылыми – технологиялық негізде оқыту мақсаттары алға қойылуда. Ақпараттандыру технологиясының қарыштаған кезеңінде осы заманға сай терең білімді, әрі жоғары білікті жұмысшы мамандарын дайындау- оқытушының басты міндеті . Қоғамдағы ақпараттандыру процестерінің қарқынды дамуы жан-жақты, жаңа технологияны меңгерген жеке тұлға қалыптастыруды талап етеді.

**Жаңа ақпараттық - коммуникациялық технологияларды** **сабақта пайдаланудың тиімділігі**:

\*Оқушының еркін ойлауына мүмкіндік береді;

\*Ақыл - ойын дамытады;

\*Шығармашылық белсендігін арттырады;

\*Ұжымдық іс - әрекетке тәрбиелейді;

\*Тіл байлығын жетілдіреді;

\*Жан - жақты ізденушілігін арттырады.

Мультимедиа кабинетінде электрондық оқулықпен сабақ берудің тиімділігі мол.

  1. Мұғалім оқушы білімін бағалауды компьютерге жүктейді. Бұл бағалау көрсеткіштерінің нақты, дәл болуын қамтамасыз етеді.

2.Оқушы жеке жұмыс жасау арқылы өз белсенділігін арттырады.

3. Мұғалім сыныптағы оқушылардың жағдайын және, әрбір оқушының қабілетін байқап  жеке жұмыс жасауға мүмкіндігі ашылады.

Оқытудың ақпараттық-коммуникативтік және интерактивтік технологияларының бағыттары:

а) электронды оқулықтар;

ә) телекоммуникациялық технологиялар;

б) мультимедиалық және гипермәтіндік технологиялар;

в) қашықтықтан оқыту (басқару) Интернет. 

Сабақта ақпараттық-коммуникациялық технологияларды пайдаланудың тиімділігі:

• оқушының жеке дара жұмысы;

• аз уақытта мол білімге қол жеткізіп , уақытты үнемдеу;

• білім-білік дағдыларын тест орындау арқылы бақылау;

• шығармашылық тапсырмалар  орындау;

• қашықтықтан оқу мүмкіндігінің туындауы;

  • қажетті ақпаратты аз уақыттың ішінде  табу мүмкіндігі;

• экономикалық тиімділігі;

• іс-әрекет, қимылды қажет ететін пәндер мен тапсырмаларды оқып үйрену;

  • қарапайым көзбен көріп, қолмен ұстап сезіну немесе құлақ пен есту мүмкіндіктері болмайтын табиғаттың таңғажайып үрдістерін әр түрлі тәжірибе нәтижелерін көріп, сезіну мүмкіндігі;

• оқушының ой-өрісін дүниетанымын кеңейтуге де ықпалы мол. 

Пайдаланылған әдебиеттер:

Мұхамбетжанова С.Т., Мелдебекова М.Т. Педагогтардың ақпараттық – коммуникациялық технологияларды қолдану бойынша құзырлылықтарын қалыптастыру әдістемесі. Алматы: ЖШС «Дайыр Баспа», 2010 ж.  
 С. Т. Мұхаметжанова, Ж. Ә. Жартынова, «Интерактивті жабдықтармен жұмыс жасаудың әдіс-тәсілдері» Алматы – 2008ж.

А. Әлімов. «Интербелсенді әдістемені ЖОО-да қолдану мәселелері» Оқу құралы, Алматы – 2013ж